CELEX: 62017CN0605
Language: el
Date: 2017-10-20 00:00:00
Title: Υπόθεση C-605/17: Προσφυγή της 20ής Οκτωβρίου 2017 — Ευρωπαϊκή Επιτροπή κατά Σλοβακικής Δημοκρατίας

15.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/7
            
         Προσφυγή της 20ής Οκτωβρίου 2017 — Ευρωπαϊκή Επιτροπή κατά Σλοβακικής Δημοκρατίας
   (Υπόθεση C-605/17)
   (2018/C 013/08)
   Γλώσσα διαδικασίας: η σλοβακική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Javorský, L. Nicolae και G. von Rintelen)
   
      Καθής: Σλοβακική Δημοκρατία
   
      Αιτήματα
   
   Η Επιτροπή ζητεί από το Δικαστήριο:
   
               —
            
            
               να αναγνωρίσει ότι η Σλοβακική Δημοκρατία, παραλείποντας να θεσπίσει έως την 1η Ιανουαρίου 2016 τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2014/61/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για μέτρα μείωσης του κόστους εγκατάστασης υψίρρυθμων δικτύων ηλεκτρονικών επικοινωνιών (1), ή, σε κάθε περίπτωση, παραλείποντας να ενημερώσει σχετικώς την Επιτροπή, παρέβη τις υποχρεώσεις που υπέχει από το άρθρο 13 της οδηγίας αυτής·
            
         
               —
            
            
               να καταδικάσει τη Σλοβακική Δημοκρατία, σύμφωνα με το άρθρο 260, παράγραφος 3, ΣΛΕΕ, στην καταβολή ημερήσιας χρηματικής ποινής ύψους 10 036,80 ευρώ, από της εκδόσεως της αποφάσεως στην παρούσα υπόθεση, λόγω μη κοινοποιήσεως των μέτρων μεταφοράς στην εθνική έννομη τάξη της οδηγίας 2014/61/ΕΕ·
            
         
               —
            
            
               να καταδικάσει τη Σλοβακική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας στην εθνική έννομη τάξη έληξε την 1η Ιανουαρίου 2016.
   
               1.
            
            
               Σύμφωνα με το άρθρο 13 της οδηγίας 2014/61/ΕΕ, τα κράτη μέλη όφειλαν να θεσπίσουν τα αναγκαία εθνικά μέτρα για τη μεταφορά της οδηγίας αυτής στην εθνική έννομη τάξη τους το αργότερο έως την 1η Ιανουαρίου 2016. Δεδομένου ότι η Επιτροπή δεν έλαβε από τη Σλοβακική Δημοκρατία απόδειξη της πλήρους μεταφοράς της εν λόγω οδηγίας 2014/61/ΕΕ, η Επιτροπή αποφάσισε να προσφύγει στο Δικαστήριο.
            
         
               2.
            
            
               Με την προσφυγή της, η Επιτροπή ζητεί να καταδικασθεί η Σλοβακική Δημοκρατία σε καταβολή ημερήσιας χρηματικής ποινής ύψους 10 036,80 ευρώ. Το ύψος της χρηματικής ποινής υπολογίζεται λαμβανομένων υπόψη της σοβαρότητας και της διάρκειας της παραβάσεως και του αποτρεπτικού αποτελέσματος σε συνδυασμό με την ικανότητα πληρωμής του εν λόγω κράτους μέλους.
            
         
      (1)  ΕΕ L 155 της 23.5.2014, σ. 1.